Bruna koturno

La Bruna koturno (Coturnix ypsilophora), konata ankaŭ kiel Marĉa koturno, estas specio de koturno (el la birda familio de Fazanedoj) troviĝanta en Oceanio.

La Bruna koturno distribuiĝas en agrikulturaj areoj, humidaj herbejoj, arbustaroj kaj fluakvaj humidejoj tra multe de Novgvineo kaj la Malgrandaj Sundoj same kiel en norda, orienta, sudorienta kaj sudokcidenta Aŭstralio kaj Tasmanio, kvankam foresta el aridaj regionoj. Tiu aŭstralazia specio estis enmetita en Fiĝio kaj Novzelando.

Kiel la nomo sugestas, temas pri koturno tre terkolore bruna, pli malhela supre, kun tre fajna strieco tutkorpe kun kombino de nigra, blanka kaj sablokolora. La vizaĝo estas hela kun pli malhelbruna krono kiu havas supre tre fajnan blankan kronostrion. Ankaŭ la iriso estas bruna. La gorĝareo estas hele sablokolora.

Disvastigata kaj komuna en sia granda teritorio, la Bruna koturno estas pritaksata kiel Malplej Zorgiga ĉe la IUCN Ruĝa Listo de Minacataj Specioj.

 Referencoj 
  Malplej Zorgiga
 Marchant, S.; & Higgins, P.J. (Eds). (1993). Handbook of Australian, New Zealand and Antarctic Birds. Volume 2: Raptors to Lapwings. Oxford University Press: Melbourne. ISBN 0-19-553069-1

 Vidu ankaŭ 
 Lofti-montaraj duonarbaroj

 Eksteraj ligiloj 

 Birdway - Fotoj de Bruna koturno
 BirdLife Species Factsheet 
 IUCN Ruĝa Listo

Kategorio:Kokoformaj
Kategorio:Fazanedoj
Kategorio:Bestoj el la Aŭstralazia ekozono
Kategorio:Birdoj de Oceanio
Kategorio:Birdoj de Papuo-Nov-Gvineo
Kategorio:Birdoj de Indonezio
Kategorio:Birdoj de Aŭstralio